Беседа:แฟนผมเป็นประธานนักเรียน

message: Здравейте. Виждам, че потребител @Demar-stil е сложил шаблон за изтриване на статията, но не виждам аргументация защо. Моля опишете защо трябва да бъде изтрита статията. Или ако искате подобрение, кажете какво подобрение се очаква. Имам планове да разширя статията с още превод от английската, все пак едва снощи съм я създал. Благодаря. Райън (беседа) 15:03, 2 януари 2024 (UTC)
replies: text: Привет, @SlipknotRlZZ, вероятно шаблонът е поставен по грешка, тъй като не е отворена дискусия за изтриването на статията в Уикипедия:Страници за изтриване, но това само @Demar-stil може да поясни. Според мен статията е по-скоро за инкубатор - там местим статиите, които имат нужда от допълнителна работа; в случая преводът ми изглежда машинен и има нужда от изглаждане, също така не ми се струва удачно заглавието да остане на тайландски. Докато работите по една статия (но за не повече от няколко дни) можете да слагате шаблон  - така останалите потребители ще знаят, че по статията все още тече работа и ще изчакат преди да я преместят, редактират или патрулират въобще. Надявам се това да ви е от полза в бъдеще. Успешно редактиране,  Elizaiv22 (беседа) 19:31, 2 януари 2024 (UTC)
replies: text: :Здравейте @Elizaiv22, благодаря за отговора и за съвета. Ще се постарая да изгладя превода. Преди години имах практика да слагам шаблон редактирам, но някой тогава ми каза, че този шаблон е само за употреба в рамките на няколко часа, ако активно работя по статия, та затова го избягвам. Относно заглавието на тайски - водих се по този разговор. Склонен съм да отворим темата отново, аз лично нямам сила пристрастност дали ще е на тайски или на български и т.н. Иначе създадох и пренасочваща страница с английското заглавие, с което този сериал е най-широко познат. Райън (беседа) 19:46, 2 януари 2024 (UTC)
replies: text: ::Да, наистина дискутирахме миналата година заглавията, споделеното по-горе е мое лично мнение, но честно казано не съм сигурна, че стигнахме до еднозначно решение тогава. Така например мнозинството корейски сериали са с преводните имена от английски и не ми е направило впечатление някой да ги връща на корейски. Иначе  определено не се ползва само за няколко часа, аз например наскоро го ползвах за една огромна статия за нобеловите лауреати в продължение на няколко дни, тъй като имаше много работа по нея и не ми се рискуваше конфликт на редакциите; не се притеснявайте да го слагате, когато е необходимо. Elizaiv22 (беседа) 19:57, 2 януари 2024 (UTC)
replies: text: :::Elizaiv22, смея да твърдя, че е некоректно да се оставя шаблон  за няколко дни. Общо взето след „края на работния ден“ не бива да се забравя. Може в интервала когато не работиш по статията а да речем спиш през нощта някой друг да поправи някоя грешка, да добави текст или източници и това няма да ти попречи на другия ден да продължиш работата си. Недопустимо е този шаблон да се използва за „заплюване“ на статия в стил „никой да не ми я пипа в следващите дни, седмици, месеци“. Сале (беседа) 21:34, 2 януари 2024 (UTC)
replies: text: ::::Не е въпрос на заплюване, някои статии просто отнемат много време.  Elizaiv22 (беседа) 21:36, 2 януари 2024 (UTC)

text: ::::Иначе аз честно казано за първи път чувам, че шаблонът трябва да се слага за няколко часа - знам и разбирам защо не трябва да се забравя за седмици или месеци, но за няколко дни не виждам какъв е проблемът... Вместо да се обясняваме по беседите си защо нещо липсва, не е изгладено и пр., така поне е ясно, че работата още тече и на това се дължи незавършеният вид на дадена статия.  Elizaiv22 (беседа) 21:44, 2 януари 2024 (UTC)
replies: text: :::::Полезна дискусия, благодаря ви! Относно заглавията на чуждоезични сериали, има ли как да отворим отново обсъждане на централно място и да достигнем до консенсус? Може би в общите разговори?

text: :::::А колкото до тази статия тук, надявам се, че @Demar-stil ще поясни скоро. За момента няма да пипам статията и ще продължа превода в личния си пясъчник, пък ще го пренеса тук като изясним ситуацията. Райън (беседа) 21:48, 2 януари 2024 (UTC)
replies: text: ::::::SlipknotRlZZ, това за заглавията мисля че сме го обсъждали и преди, но конкретно по тази статия според мен значимостта ѝ за Уикипедия на български е нулева и ако бъде пусната за изтриване с гласуване аз бих гласувал за изтриването и. Поне докато този сериал не се появи по някоя българска телевизия, което силно се съмнявам че ще се случи някога. Сале (беседа) 22:08, 2 януари 2024 (UTC)
replies: text: :::::::@Сале може ли да ме насочите към страници, които описват конкретни критерии за значимост да Уикипедия на български vs чуждоезичните уикита? И отделно, струва ли ни нещо съществуването на статията? За този сериал има страници на 6 други езика, въпреки че сериалът не е излъчван по телевизията в нито една от тези държави освен Тайланд. Сериалът месеци наред беше свободно достъпен в Ютуб с по над 2 милиона гледания на епизод, където със сигурност е достигнал и до български зрители, а сега е достъпен в платформата за стрийминг Viki. Не съм още стигнал да напиша следното в енциклопедична форма и с източници, но сериалът е с особена значимост за растежа на популярността на жанра Boys' love в световен план. Благодаря. Райън (беседа) 22:25, 2 януари 2024 (UTC)
replies: text: :::::::: Абсолютно подкрепям SlipknotRlZZ. Статията изглежда може да събере достатъчно източници, доказващи значимост. Твърдението за нулева значимост в тази Уикипедия е необосновано и невярно според мен. „Игра на тронове“, „Игра на калмари“ и „Обичам Люси“ никога не са били излъчвани по български телевизии, но са считани за едни от най-великите и значими сериали на всички времена. Radiohist (беседа) 22:44, 2 януари 2024 (UTC)
replies: text: :::::::::Radiohist, това не е съвсем по темата, но от кого цитираните три сериала са „считани за най-великите и значими“? С други думи имате ли източници за подобно бомбастично твърдение? Желателно на български.

text: :::::::::Колкото конкретно до този сериал споделих какво е личното ми мнение. Аз бих гласувал за изтриване поради липса на значимост. Също както съм убеден че ако някой се въодушеви да напише статия за На всеки километър на таи тя със огромна вероятност ще бъде изтрита въпреки че има статии на няколко езика. Сале (беседа) 23:02, 2 януари 2024 (UTC)
replies: text: :::::::::: Естествено, че има. 1 and 2 Сале, фактът, че крайно пропагадният На всеки километър го има на английски, въпреки че има 0% значимост за англоговорящи страни, оборва тази теза. Мога ли теб да те помоля да ме насочиш към източника, доказващ нулевата значимост на въпросният сериал за БГ Уики? Radiohist (беседа) 23:08, 2 януари 2024 (UTC)
replies: text: :::::::::::Radiohist, доказва се значимост. Не можете да искате доказателство за липса на значимост. И ще повторя още веднъж нещо което струва ми се пренебрегвате. Моето лично мнение е че този сериал няма значимост за Уикипедия на български. Ако имате нещо против това да имам лично мнение е въпрос на друг разговор. Сале (беседа) 23:15, 2 януари 2024 (UTC)
replies: text: :::::::::::: Всяко лично мнение е валидно. Моето лично мнение е, че статията категорично минава критериите за значимост. Да не говорим, че е нелепо да искаме да има статии само за сериали, излъчвани по български телевизии. Над 100 значими за телевизията и поп културата сериали не са били излъчвани в България по различни причини. Комунистическият режим, субективни решения на работещите в телевизията, отхвърляне на сериали снимани преди определен времеви период, резкият спад на българите, гледащи телевизия, резкият скок на българите, гледащи уеб сериали.... Да продължавам ли? Radiohist (беседа) 23:20, 2 януари 2024 (UTC)
replies: text: :::::::::::::Radiohist, моля не правете обобщение на думите ми. Още веднъж ще повторя, че според моето лично мнение този конкретен сериал няма значимост и няма да има такава поне докато не бъде излъчен по българска телевизия. Обобщенията оставете за себе си. Сале (беседа) 23:22, 2 януари 2024 (UTC)
replies: text: :::::::::::::: С нищо не съм убеден в тази теза. Безброй неизлъчвани в България сериали си имат статии в БГ Уикипедия. Също така, има нотка шовинизъм в подобни критерии. За протокола, това е ваше мнение, не официалнo правилo в Уикипедия. Важно е да се подчертае това. Radiohist (беседа) 23:25, 2 януари 2024 (UTC)
replies: text: :::::::::::::::Radiohist, за протокола аз самият неколкократно повторих че това е мое лично мнение така че е меко казано нахално от Ваша страна да подчертавате че не е официално правило. Много меко казано. Особено като се има предвид че не съм казвал нищо за безбройните неизлъчвани сериали а подчертах неведнъж, че имам предвид този конкретен сериал. Сале (беседа) 23:28, 2 януари 2024 (UTC)

text: :::::::::::::::Radiohist, за протокола от предишните ми коментари:

text: :::::::::::::::

text: :::::::::::::::

text: :::::::::::::::

text: :::::::::::::::Чак след тези мои коментари Вие написахте:

text: :::::::::::::::

text: :::::::::::::::Намирам това за крайно арогантно отношение и незачитане на правото на лично мнение. Сале (беседа) 23:35, 2 януари 2024 (UTC)
replies: text: :::::::::::::::: Потретвам, всеки човек има право на лично мнение. Всяко лично мнение е валидно. И вашето мнение за статията и моето мнение за статията.. Не виждам основание за обиди и обвинения по мой адрес. Просто изразих свое лично мнение относно последствията от това да допускаме само сериали, излъчвани в България. Това е просто мое лично мнение по въпроса. Radiohist (беседа) 23:56, 2 януари 2024 (UTC)

text: ::::::::::@Сале Приемам, че това е вашето мнение и не го оспорвам. Но понеже тази статия може да бъде подложена на гласуване за изтриване, а вие казвате, че ще гласувате “за“ изтриването поради липса на значимост за българската Уикипедия, затова ви помолих да ме насочите към страници, където са описани критерии за значимост в българската Уикипедия в контраст на чуждоезични. Аз доколкото разбирам гласуването за изтриване трябва да се позовава на правила и протоколи, а не само на лично мнение, затова ви попитах. Поправете ме, ако греша, питам добросъвестно. От друга страна, мисля, че примера с “На всеки километър“ не е съвсем приложим в случая - различни теми, различни години на излъчване, различен ефект върху световната телевизия и кино. Райън (беседа) 01:58, 3 януари 2024 (UTC)
replies: text: :::::::::::SlipknotRlZZ, всяка статия може да бъде подложена на гласуване за изтриване. В това няма нищо страшно. За значимост изобщо и конкретно за значимост на хора което има връзка с други статии които сте превели прочетете У:З, У:ЗХ а също и У:БЖХ. Няма, а според мен и не бива да има критерии които да правят разлика между български и небългарски теми, но има да речем „здрав разум“ че не може всичко да има универсална, вселенска значимост и винаги има теми които са значими само за читателите на една или няколко Уикипедии на различни езици. Както очевидно не можем да очакваме че на всички възможни езици ще има статии за герои от българската история, да речем за Филип Тотю, така стои въпроса и каква е значимостта за българоезичните читатели на статии преведени от някакъв друг език. В случая Вие твърдите че този сериал „със сигурност е достигнал и до български зрители“, но имате ли надеждни източници за това твърдение или е само Ваше предположение? Ако нямате, колкото и да е силно убеждението Ви това донякъде попада в категорията описана в т.2. критериите за бързо изтриване „статии, за които няма посочени независими източници, доказващи значимостта на техния обект, когато тези статии могат да бъдат разглеждани като реклама или опит за създаване посредством Уикипедия на несъществуваща до този момент публичност за обекта на статията;“ В конкретния случай съвсем определено може да се спори дали за сериал неизлъчван в България със само два източника единият от които на тайски не е именно опит за създаване на несъществуваща до момента популярност т.е. реклама. Точно затова в подобни случаи е добре да се изложат повече мнения евентуално на предложение за изтриване с гласуване. Не знам какво е създало у Вак погрешното впечатление, че гласуването за изтриване трябва да се позовава на правила и протоколи. Напротив, гласуването е място за лични мнения, но те трябва да бъдат добре аргументирани а не просто в стил „щото така“. Целта на тези гласувания както и на всички беседи е да се търси консенсус а не просто да се броят гласове. По този въпрос погледнете У:ЛОШО.

text: :::::::::::Много държа обаче да отбележите, че аз не съм предлагал тази статия за изтриване. Ако някой я предложи ще изложа аргументите си за липса на значимост и там. Сале (беседа) 15:15, 3 януари 2024 (UTC)
replies: text: ::::::::::::Благодаря за отговора, @Сале. Имате право по много от засегнатите точки и намирам мнението ви за полезно. Бях прочел статиите за значимост, но за пръв път виждам У:ЛОШО, което есе е много интересно и съм донякъде съгласен с него. Именно това ми беше и мисълта при създаването на тази тема на беседата - да разбера какъв е проблема, защо е предложена статията за изтриване и дали и как може да се подобри, за да не бъде изтрита. Напълно подкрепям нагласата да се търси консенсус и развитие на протоколите чрез беседи и събиране на множество мнения, а не само чрез гласуване. Не съм убеден дали е “правилно“ гласуванията за изтриване да не се позовават на правила и протоколи, но това май е тема за друг ден. И последно - да, знам, че не вие сте предложили статията за изтриване, но въпросът ми беше към вас, защото коментирахте по темата след като друг потребител я беше предложил за изтриване.

text: ::::::::::::

text: ::::::::::::Съгласен съм, че някои теми са от значимост за читателите само на някои Уикипедии. От друга страна подкрепям тенденцията да се разпространява колкото се може повече (достоверно) знание на всички езици - де да живеехме в свят, в който всеки може на майчиния си език да прочете или научи за която и да е тема... :) но разбира се както казвате и вие, Уикипедия не е мястото за цяловселенското знание. Затова и навлизаме в подобни разговори за значимостта на теми като за този сериал. Аз продължавам да смятам, че има значимост тази статия, но за момента няма да излагам всичките си аргументи защо, тъй като май вече е махната от предложените за изтриване. (?) Ще допреведа и доразвия черновата, опитвайки се да я разширя с информация, която особено допринася към нейната значимост, както на български, така и на английски. Ако опитът ми е успешен, надявам се, че няма да има възражения срещу възстановяването на статията.

text: ::::::::::::

text: ::::::::::::Както надявам се си личи от по-горните ми коментари, знам, че не съм експерт, затова тези разговори много ми помагат. Намеренията ми са изцяло и само в насоката на продуктивното: искам да допринеса към нарастването на всякакво знание на български език, като междувременно не искам да създавам излишна работа на други редактори и на админите. В тази връзка имам още няколко въпроса, по които ми е интересно какво мислите - моля, не ме разбирайте погрешно, не питам с цел да се заяждам, а действително искам да чуя мнението ви (и това на други редактори, ако желаят да коментират).

text: ::::::::::::- относно спорната значимост на някои теми за българското уики, според вас къде е разделната линия - темите със спорна значимост са предимно такива с вътрешнокултурна насока и за личности, или дори и по-общи неща също са включени? Например страници за политически партии и други управленчески институции на други страни - според вас може ли да се каже на общ принцип дали са значими или не или по-скоро трябва всеки случай отделно да се разглежда?

text: ::::::::::::- често ли се случва обширни статии с множество качествени източници да бъдат подлагани на дискусия за изтриване поради липса на значимост (нямам предвид статии за хора, които са очевидна реклама)? Ако да, то има ли как преди да вложи човек усилия в писането и/или превода да потърси мнението на опитни редактори по отношение значимостта? Удачно ли е това да се прави в общите разговори, например?

text: ::::::::::::- относно изписването на заглавията на чуждоезични сериали, които не са били излъчвани в България, вие как мислите, удачно ли е да отворя нова тема за разговор и да поканя повече потребители да изразят мнението си? Райън (беседа) 21:18, 3 януари 2024 (UTC)
thread_title:  Изтриване - защо? 

message: Преместих в инкубатора докато не се изяснят въпросите със заглавието и имената на основните автори и действащи лица. Моля прочетете Уикипедия:Правила за наименуване и дайте източник как се предават имена от тайски Ket (беседа) 10:12, 3 януари 2024 (UTC)
replies: text: Благодаря за намесата, @Ket! Относно заглавието, позовах се на този разговор, но явно че има нужда от още дискусия с повече потребители. Според вас удачно ли е да отворя темата отново в разговорите? В Уикипедия:Правила за наименуване не открих нищо по темата, но моля поправете ме, ако съм изпуснал нещо. Рових се в интернет да намеря някакви правила за превода на имена от тайски, но нищо не намерих. Май няма такива, както например има за китайския език. Нямам достъп до български библиотеки, за съжаление, мога например да се опитам да се свържа с академици, които да могат да посочат някакви трудове с насоки. Но това сигуно ще отнеме доста време.

text: След като дообработя черновата каква е правилната процедура за възстановяване на статията? Понеже има спор за значимостта и, да се обърна ли първо към други потребители за мнение или направо да я върна в именното пространство и тогава да видим дали някой ще възрази? Благодаря. Райън (беседа) 21:26, 3 януари 2024 (UTC)
replies: text: :Връщането в основното именно пространство става просто с преместване, но преди това трябва да са изчистени всички проблеми. Най-важно е заглавието да е утвърдено на български. Не е редно преводът да тръгва от Уикипедия, ние само отразяваме съществуващи факти. И не е редно да популяризираме, това е опит за създаване на несъществуваща до момента популярност т.е. използване на У за реклама. Вие сте стар редактор, няма нужда да Ви го обяснявам. Ket (беседа) 09:20, 4 януари 2024 (UTC)
replies: text: ::@Ket, понеже ситуацията с корейските сериали и филми е доста подобна (много малко от тях са излъчени и имат официално име на български, а повечето настоящи статии са преводи през английски), на корейски ли трябва да са заглавията или някаква транслитерация на латиница на корейското име? Мен определено ме притеснява, че за някои сериали въвеждаме абсолютно нови имена. Също, преди време това го имаше като тема за филми и сериали с имена на латиница, които нямат официален превод на български - в оригинал ли да остават имената или ако са преведени да се отбелязва, че преводът е неофициален? Знам, че е дискутирано, но не помня да сме стигнали до решение, а проблемът се натрупва, защото постоянно се създават нови статии за филми и сериали. Elizaiv22 (беседа) 22:04, 5 януари 2024 (UTC)
replies: text: :::Краткият отговор е: Не знам. Аз лично не съм привърженик да превръщаме енциклопедията във филмов справочник, но няма как да ограничим тази тема само защото липсва информация на български. Погледнах imdb - там всичко корейско е с превод на английски. Както съм заявила и по-горе, не е редно ние първи да въвеждаме превод на името. Най-добре повдигни въпроса за обсъждане на Разговори, може и да се оформи някакво решение, макар че многократно не сме достигали до такова Ket (беседа) 10:21, 6 януари 2024 (UTC)
replies: text: ::::Да, повдигано е и преди без успех, вкл. веднъж от мен. Благодаря! Elizaiv22 (беседа) 11:33, 6 януари 2024 (UTC)
replies: text: :::::Ами в такъв случай в оригинал (แฟนผมเป็นประธานนักเรียน)? Най-безопасно е сякаш. Carbonaro. (беседа) 13:00, 6 януари 2024 (UTC)
replies: text: ::::::Ти как го четеш? Как би казал на някое приятелче: Виж в Уикипедия блаблабла? Ket (беседа) 13:48, 6 януари 2024 (UTC)
replies: text: :::::::Според мен най-добрият компромис е да се използва английското заглавие (поне за тайландските), понеже то не е просто превод, а официално английско име, дадено от създателите. Не знам дали бих могъл да намеря източник да потвърди това, но от моята лична запознатост поне с тайландските сериали мога да кажа, че създателите много залагат на международна дистрибуция чрез Ютуб или платени стрийминг сайтове и съответно почти винаги сериалите са по-известни дори в Тайланд с английското си име. Виждам също, че доста от тези сериали в повечето чуждоезични уикита ползват английското заглавие: Bad Buddy, Fish upon the Sky, A Tale of Thousand Stars, F4 Thailand: Boys Over Flowers. А относно как аз бих казал на някой на глас да потърси сериала в Уикипедия, бих ползвал английското заглавие. Ще повдигна отново темата в Разговори и ще ви тагна, ако нямате нищо против, ако може да споделите мнение. Райън (беседа) 19:24, 6 януари 2024 (UTC)
replies: text: ::::::::  Carbonaro. (беседа) 21:26, 6 януари 2024 (UTC)
replies: text: ::::::::: Не виждам никакво основание да не го запишем или „Моят училищен президент“ или My School President. Radiohist (беседа) 12:29, 7 януари 2024 (UTC)
thread_title:  В инкубатора